
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 692 

24 Αυγούστου 2001 


ΑΠΟΦΑΣΕΙ Σ 

Αριθ. 1068438/7051/ΒΟΡΙΟ 

Καθορισμός ορίων αιγιαλού, παραλίας στη θέση «Ξύλα», 
Νήσου Κέας, Ν. Κυκλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας» όπως τροποποι¬ 
ήθηκε και συμπληρώθηκε με τις διατάξεις του άρθρου 13 
τουΝ. 1078/1980 και του άρθρου 23 του Ν. 1337/1983. 

2. Τις διατάξεις του Ν. 3200/55 περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86. Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτου τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ’ αριθμ. 1078204/927/0006Α76.8.92 κοινή υ¬ 
πουργική απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παρ. 5 Ν. 2344/95, του 
άρθρου 52 παρ. 6 Ν. 2218/94, του άρθρου 4 παρ. 7του Ν. 
2240/94, δυνάμει των οποίων αρμοδιότητες του Υπουρ¬ 
γείου Οικονομικών που είχαν μεταβιβασθεί στους Νομάρ¬ 
χες, ανήκουν στον Περιφερειακό Διευθυντή, σε συνδυα¬ 
σμό με αυτέςτου άρθρου Μπαρ. 2του Ν. 2399/96 με τις 
οποίες προβλέπεται η κατάργηση των θέσεων των Περι¬ 
φερειακών Διευθυντών, οι αρμοδιότητες πλέον του οποί¬ 
ου περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Διευθυ¬ 
ντή. 

8. Την υπ’ αριθ. 1039386/441/Α0006/21.4.2000/ 
21.4.2000 (ΦΕΚ 571/τ.Β’/21.4.2000) κοινή απόφαση του 
Πρωθυπουργού και Υπουργού Οικονομικών «περί ανάθε¬ 
σης αρμοδιοτήτων του Υπουργού Οικονομικών στους Υ¬ 
φυπουργούς. 


9. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6του ίδιου άρθρου του Ν. 2503/97 
Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ 107/Α), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

10. Την αριθ. 1043053/483/Α0006/9.5.2000 (ΦΕΚ 622/ 
τ.Β'/10.5.2000) απόφαση του Υφυπουργού Οικονομικών 
«περί μεταβίβασης αρμοδιοτήτωντου Υφυπουργού Οικο¬ 
νομικών στους Γενικό Γραμματέα, Γενικούς Δ/ντές κ.λπ. 
του Υπουργείου Οικονομικών». 

11. Την από 16.2.2001 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού, 
δημιουργία ζώνης παραλίας στη θέση «Ξύλα» νήσου Κέ¬ 
ας. 

12. Το από Αύγουστο 2000 τοπογραφικό και υψομετρι¬ 
κό διάγραμμα, κλίμακας 1:500 σε μία πινακίδα, το οποίο 
συντάχθηκε από τον Ιωάννη Ν. Γεωγργόπουλο, τοπογρά¬ 
φο μηχανικό, ελέγχθηκε για την ακρίβεια της αποτύπω¬ 
σης την 16.2.2001 από το Γεώργιο Αβραάμ τοπογράφο 
μηχανικό της Κτηματικής Υπηρεσίας Κυκλάδων και θεω¬ 
ρήθηκε την ίδια ημερομηνία από τον ίδιο. 

13. Την υπ’ αριθμ. 544.5/429/01/7.6.2001 σύμφωνη γνώ¬ 
μη του ΓΕΝ., αποφασίζουμε: 

Επικυρώνουμε την από 16.2.2001 έκθεση της κατά το 
άρθρο 100 Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στη θέση «Ξύλα», νήσου Κέας, καθώς επίσης και το από 
Αύγουστο 2000 τοπογραφικό και υψομετρικό διάγραμμα 
κλίμακας 1:500 σε μία πινακίδα το οποίο συντάχθηκε από 
τον Ιωάννη Ν. Γεωργόπουλο, τοπογράφο μηχανικό, ελέγ¬ 
χθηκε για την ακρίβεια της αποτύπωσης την 16.2.2001 α¬ 
πό το Γεώργιο Αβραάμ και θεωρήθηκε την ίδια ημερομη¬ 
νία από τον ίδιο. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2,3.35, 36, 37. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία 1,2’, 3’.35’, 36’, 37’. 

Καθορίζεται ζώνη παραλίας πλάτους 10μ., διότι δεν ε¬ 
ξυπηρετούνται οι σκοποί του άρθρου 7 παρ. 1 του Α.Ν. 
2344/40. 

Αποφαίνεται ότι δεν υπάρχει παλαιός αιγιαλός. 

Δεν εξαιρούνται τα κτίσματα που βρίσκονται στη ζώνη 
παραλίας. 

Η παρούσα απόφαση με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως 

Αθήνα, 6 Αυγούστου 2001 

Με εντολή Υπουργού 
Ο Γενικός Διευθυντής 
Δημ. Περ. και Εθνικών Κληρ/των 
ΣΠ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙ ΓΙΑΛΟΥ 
(ΑΡΘΡΟ 100 Π.Δ. 284/88) 

Για τον καθορισμό των ορίωντου αιγιαλού που γίνεται για 
πρώτη φορά στη θέση «Ξύλα» ν. Κέας. 

Στην Κέα, σήμερα 16.2.2001, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως Πρόεδρος, 

2. ΓΕΩΡΓΙΟΣ ΑΒΡΑΑΜ, τοπ. μηχανικός ως μέλος, 

3. ΔΗΜΗΤΡΙΟΣ ΚΟΥΚΟΣ, Λιμενάρχης Κέας, ως μέλος 
αποτελούντες την επιτροπή καθορισμού των ορίων του 
αιγιαλού δυνάμει του άρθρου 100 Π.Δ. 284/88 αυτής με¬ 
ταβήκαμε επί τόπου στην προαναφερθείσα περιοχή και 
λαβόντες υπ’ όψη: 

1. Την από 11.10.2000 αίτηση καθορισμού της Ελένης Α. 
Θεοδωράκη, των ορίωντου αιγιαλού στην εν λόγω θέση. 

2. Το τοπογραφικό και υψομετρικό διάγραμμα το οποίο 
συντάχθηκε τον Αύγουστο 2000 από τον Ιωάννη Ν. Γεωρ- 


γόπουλο, τοπογράφο μηχανικό σε μία πινακίδα σε κλίμα¬ 
κα 1:500, ελέγχθηκε επιτόπου για την ακρίβεια της απο¬ 
τύπωσης την 16.2.2001 από το Γεώργιο Αβραάμ, τοπο¬ 
γράφο μηχανικό και θεωρήθηκετην ίδια ημερομηνία από 
τον ίδιο. 

3. Τις διατάξεις του Α.Ν. 2344/40 «περί αιγιαλού - παρα¬ 
λίας» όπως αυτός τροποποιήθηκε με το Ν. 1337/83 καθώς 
και την προς αυτόν σχετική Δικαστηριακή και Διοικητική 
Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
και λοιπών συναφών στοιχείων, δηλαδή: 

α) Η μορφολογία της ακτής είναι βραχώδης. 

β) Η περιοχή επηρεάζεται από ανέμους δυτικών, βορει¬ 
οδυτικών διευθύνσεων. 

γ) Το ανάπτυγμα του πελάγους αρχίζει σε απόσταση 
1.500 μέτρων περίπου από την ακτογραμμή, αποφασί¬ 
ζουμε: 

1. Καθορίζουμε επί του ανωτέρω τοπογραφικού δια¬ 
γράμματος : 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3,.35,36,37. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή και στοχεία Γ, 2', 3'.35', 36', 37'. 

2. Η ζώνη παραλίας έχει πλάτος 10 μ. διότι δεν εξυπη¬ 
ρετούνται οι σκοποί του άρθρου 7 παρ. 1 του Α.Ν. 
2344/40. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

4. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Ο Πρόεδρος 
ΣΤΕΛΙΟΣ ΣΕΖΕΝΙΑΣ 

Τα Μέλη 

ΓΕΩΡΓΙΟΣ ΑΒΡΑΑΜ - ΔΗΜΗΤΡΙΟΣ ΚΟΥΚΟΣ 

